Andijonda Qirg'izistonga 1 mln dollarni noqonuniy olib chiqib ketayotgan erkak ushlandi

Davlat xavfsizlik xizmati Chegara qo'shinlari 22 iyun kuni Andijonda 1 million dollarning Qirg'izistonga noqonuniy olib chiqib ketilishiga chek qo'ydi.
Ma'lum bo'lishicha, pullar Paxtaobod tumanidan o'tuvchi o'zbek-qirg'iz davlat chegarasi hududida xizmat o'tayotgan Dxx Chegara qo'shinlari harbiy xizmatchilari tomonidan to'xtatib qolingan. xususan, shu tumanda yashovchi fuqaro A.D. ikkita polietilen qopda bo'lgan 1 million dollarni Qirg'izistonga noqonuniy o'tkazmoqchi bo'lgan vaqtida qo'lga olingan.
Hozirda mazkur fuqaroga nisbatan Jinoyat kodeksining tegishli moddasi bilan jinoyat ishi qo'zg'atilib, tergov harakatlari olib borilmoqda.
Avvalroq Namanganda salkam 11 ming dollar qalbaki pulni muomalaga chiqarmoqchi bo'lganlar ushlangandi. Shuningdek, Dxx Tojikistonga 356 ming dollarni noqonuniy olib ketayotgan 2 ayolni ushlagani haqida xabar berilgan.